En mand på Hånbækvej i Frederikshavn fik noget af en overraskelse i eftermiddag.

Manden sad i sin sofa med sin hund og så tv, da en bil pludselig bragede ind gennem væggen. Han sad med ryggen til den væg, der blev ødelagt og blev skubbet hen i den anden ende af stuen, men kom ikke til skade. Det var en kvindelig bilist på omkring 30 år, der kørte bilen. Kvinden havde et halvandet år gammelt barn, som ikke var hendes eget, med i bilen. Af en endnu uvis årsag kørte kvinden tværs over haven og ramte hjørnet af huset på Hånbækvej, hvorefter bilen blev kastet over i en anden bil. Kvinden er sammen med barnet blevet kørt til hospitalet.